Nordjyllands Politi er torsdag eftermiddag på udkig efter en godt bulet bil af modellen VW Golf. Denne bil var nemlig involveret i et færdselsuheld på havneområdet i Aalborg mellem Musikkens Hus og Utzon Center. - Golfen kører op bag i en anden bil, og begge biler får store materielle skader, fortæller vagtchef ved Nordjyllands Politi Henrik Beck. - Den grå Golf lækker endda olie, men den kan stadig køre fra stedet, og det gør den så, fortæller han videre. - Så den vil vi da gerne have fat i. Uheldet skete klokken 15.14 og medførte ikke personskade.

Referat:
En bilist kørte torsdag eftermiddag op bag i en anden bil og stak af fra stedet.